CELEX: 32020D1122
Language: sk
Date: 2020-07-28 00:00:00
Title: Vykonávacie rozhodnutie Komisie (EÚ) 2020/1122 z 28. júla 2020 o uznaní spoločnosti DNV GL AS za klasifikačnú spoločnosť pre lode vnútrozemskej plavby v súlade so smernicou Európskeho parlamentu a Rady (EÚ) 2016/1629

30.7.2020   
               
               
                  SK
               
               
                  Úradný vestník Európskej únie
               
               
                  L 245/15
               
            
         VYKONÁVACIE ROZHODNUTIE KOMISIE (EÚ) 2020/1122
         z 28. júla 2020
         o uznaní spoločnosti DNV GL AS za klasifikačnú spoločnosť pre lode vnútrozemskej plavby v súlade so smernicou Európskeho parlamentu a Rady (EÚ) 2016/1629
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady (EÚ) 2016/1629 zo 14. septembra 2016, ktorou sa stanovujú technické požiadavky na lode vnútrozemskej plavby, ktorou sa mení smernica 2009/100/ES a ktorou sa zrušuje smernica 2006/87/ES (1), a najmä na jej článok 21 ods. 1,
         po porade s výborom zriadeným podľa článku 7 smernice Rady 91/672/EHS zo 16. decembra 1991 o vzájomnom uznávaní kapitánskych osvedčení pre prepravu tovaru a cestujúcich vnútrozemskou vodnou dopravou, vydávaných jednotlivými štátmi (2),
         keďže:
         
                     (1)
                  
                  
                     Nemecko predložilo Komisii žiadosť o uznanie spoločnosti DNV GL AS za klasifikačnú spoločnosť v súlade so smernicou (EÚ) 2016/1629.
                  
               
                     (2)
                  
                  
                     Nemecko zároveň predložilo informácie a dokumenty potrebné na to, aby Komisia mohla overiť splnenie kritérií na takéto uznanie.
                  
               
                     (3)
                  
                  
                     DNV GL AS je nová klasifikačná spoločnosť, ktorá vznikla zlúčením dvoch klasifikačných spoločností – Det Norske Veritas AS a Germanischer Lloyd SE – v roku 2013.
                  
               
                     (4)
                  
                  
                     Spoločnosť Germanischer Lloyd SE už bola uznaná za klasifikačnú spoločnosť pre lode vnútrozemskej plavby v súlade so smernicou 2006/87/ES.
                  
               
                     (5)
                  
                  
                     Komisia by mala spoločnosť DNV GL AS ako nový právny subjekt, ktorý vznikol v dôsledku uvedeného zlúčenia, uznať za novú klasifikačnú spoločnosť v súlade so smernicou (EÚ) 2016/1629.
                  
               
                     (6)
                  
                  
                     Komisia preskúmala informácie a dokumenty priložené k žiadosti o uznanie, ktoré potvrdzujú, že spoločnosť DNV GL AS spĺňa kritériá stanovené v prílohe VI k smernici (EÚ) 2016/1629,
                  
               PRIJALA TOTO ROZHODNUTIE:
         
            Článok 1
            Spoločnosť DNV GL AS sa uznáva za klasifikačnú spoločnosť pre lode vnútrozemskej plavby v súlade so smernicou (EÚ) 2016/1629.
         
         
            Článok 2
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            V Bruseli 28. júla 2020
            
               
                  Za Komisiu
               
               Adina VĂLEAN
               
                  členka Komisie
               
            
         
         
            (1)  Ú. v. EÚ L 252, 16.9.2016, s. 118.
         
            (2)  Ú. v. ES L 373, 31.12.1991, s. 29.